**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2016. december 14 –i ülésére)

**TÁRGY: SZÓ-LA-M ALAPFOKÚ MŰVÉSZETI ISKOLA PEDAGÓGIAI PROGRAMJÁNAK JÓVÁHAGYÁSA**

A Képviselő-testület a 46/2016 sz. Képv. test. határozatával döntött arról, hogy a SZÓ-LA-M Alapfokú Művészeti Iskola oktatási tevékenysége néptánc tanszakkal egészüljön ki, melynek működési költsége beépítésre került Kiskőrös Város Önkormányzatának 2016. évi költségvetésébe.

A nemzeti köznevelésről szóló 2011. évi CXC. törvény 26. § (1) bekezdése alapján a pedagógiai program azon rendelkezéseinek érvénybelépéséhez, amelyekből a fenntartóra, a működtetőre többletkötelezettség hárul, a fenntartó, a működtető egyetértése szükséges.

Az intézmény vezetője, Soltiné Samu Zsuzsanna 2016. november 23. napon be is küldte Önkormányzatunkhoz az intézmény módosított Pedagógiai Programját, mely a határozat-tervezet mellékletét képezi. Mivel a néptánc tanszak működtetésével az Önkormányzatra többletkötelezettség hárul, így a Képviselő- testületnek kell jóváhagynia az intézmény Pedagógiai Programját.

A fentiek alapján javaslom, hogy a Képviselő-testület a határozat-tervezet mellékletét képező, Pedagógiai Programot hagyja jóvá.

**Kiskőrös, 2016. december 6.**

**Domonyi László sk.**

**polgármester**

**HATÁROZAT-TERVEZET**

Kiskőrös Város Képviselő-testülete SZÓ-LA-M Alapfokú Művészeti Iskola Pedagógiai Programját a mellékletében foglaltak szerint jóváhagyja.

**Határidő:** azonnal

**Felelős:** polgármester